**Lakossági tájékoztató a középiskolában tanulók egyszeri pénzbeli, valamint felsőfokú intézményben tanulók ösztöndíj támogatásáról**

1. Isaszeg Város Önkormányzatának Szociális, Köznevelési és Családügyi Bizottsága egyszeri pénzbeli támogatásban részesítheti azt a középiskolai oktatási intézményben tanulót, aki az érettségi megszerzéséhez nappali tagozatos képzésben vesz részt, és tanulmányi átlaga kerekítés nélkül eléri
2. a 4,6 tanulmányi átlagot vagy
3. a 4,0 tanulmányi átlagot.

A 4,0 tanulmányi átlag esetében a Bizottság a szociális rászorultság vizsgálata alapján a pályázó jövedelemi helyzetének vizsgálata, továbbá környezettanulmány alapján dönt a támogatás megítéléséről. A pályázóval közös háztartásban élők egy főre jutó havi jövedelme nem haladhatja meg a pályázat elbírálásakor érvényben lévő mindenkori szociális vetítési alap összegének 200%-át (57.000 Ft).

**A támogatás iránti kérelemhez csatolni kell:**

- érvényes diákigazolványt,

-a bizonyítvány másolatát a tanulmányi átlagról;

-a 4,0 tanulmányi átlagot elérők esetében a közös háztartásban élők jövedelemigazolásait;

-a 6 és 8 évfolyamos középfokú intézményben tanulók esetében a közoktatási intézmény által kiadott jogviszony igazoló lapot, mellyel a tanuló az érettségi megszerzésére irányuló középfokú képzésben való részvételét igazolja.

A támogatás összege minden jogosult esetében azonos, de legfeljebb 15.000 Ft/fő összegben kerül megállapításra.

1. Az önkormányzat tanulmányi ösztöndíjban részesítheti azt a főiskolai, egyetemi hallgatót, aki

- első diploma megszerzéséhez államilag finanszírozott nappali tagozatos képzésben vesz részt és

-legalább 4,5 tanulmányi átlagot ér el, valamint

- a családban az egy főre jutó havi jövedelem nem haladhatja meg a mindenkori szociális vetítési alap összegének 300%-át (85.500 Ft).

**A tanulmányi ösztöndíj iránti kérelemhez csatolni kell:**

- érvényes diákigazolványt,

- az egységes tanulmányi rendszerből származó az adott tanulmányi félévre vonatkozó tanulmányi eredmények igazolását.

Felsőoktatási intézményben tanulók tanulmányi ösztöndíja

a) szeptember 1-től január 31-ig,

b) február 1-től június 30-ig terjedő időtartamra állapítható meg legfeljebb 8.000 Ft/fő/hó összegben.

A támogatások iránti a kérelmet

* a középiskolások esetében a tanulmányi félév befejezését követően, február 15-ig, és július 15-ig,
* a felsőfokú intézményben tanulók esetében tanulmányi félévenként, február 28-ig, és szeptember 30-ig

lehet benyújtani személyesen az Isaszegi Polgármesteri Hivatal Szociális Irodáján ügyfélfogadási időben, valamint az Ügyfélszolgálaton, illetve megküldhető elektronikus úton a hivatal@isaszeg.hu e-mail címre.

**Szociális Iroda ügyfélfogadási rendje: Ügyfélszolgálat ügyfélfogadási rendje:**

**Tel: 28/583-104 Tel: 28/583-100**

Hétfő: 13-18 Hétfő: 8-12, 13-18

Kedd: 8-12, 13-16

Szerda: 8-12, 13-16 Szerda: 8-12, 13-16

Csütörtök: 8-12, 13-16

Péntek: 8-12 Péntek: 8-12

A kérelmek igénylésével kapcsolatban Pisiák Zsuzsanna igazgatási osztályvezető a 28/583-111-es telefonszámon, valamint a pisiak.zsuzsa@isaszeg.hu e-mail címre küldött megkeresés alapján ad további tájékoztatást.

**Isaszegi Polgármesteri Hivatal**